ΜΙΑ ΣΕΙΡΑ ΤΟΥ NETFLIX
Είμαι η Ντενίς. Είμαι θύμα ενδοοικογενειακής βίας.
Γεια σου, Ντενίς.
Θέλει κάποια να μοιραστεί κάτι πριν ξεκινήσουμε τη δραστηριότητά μας;
Ωραία. Δίνω τον λόγο στην Άλεξ.
Ας την υποδεχτούμε θερμά.
Σας ευχαριστώ.
Είμαι η Άλεξ και είμαι θύμα ενδοοικογενειακής βίας.
Γεια σου, Άλεξ.
Ζήτησα από την Ντενίς να κάνω εθελοντική δουλειά.
Εννοούσα να καθαρίσω τις τουαλέτες,
αλλά η Ντενίς είπε να κάνω αυτό.
Είπα "όχι", είπε "ναι" κι έτσι είμαστε εδώ τώρα.
Δείξ' τους το τετράδιό σου.
Λέει ότι γράφω σαν κατά συρροή δολοφόνος.
Εσύ τα έχεις γράψει όλα αυτά;
Ναι. Άρχισα να γράφω απ' όταν ήρθα στον Ξενώνα ΜακΜάλεν.
Γράφει καμία από χόμπι;
Μπράντι, δεν χρειάζεται να σηκώνεις χέρι.
Είχα ημερολόγιο στην πέμπτη δημοτικού. Ήταν χνουδωτό και ροζ.
Είχε και λουκέτο.
Ναι, κι εγώ είχα τέτοιο.
Να κάνω και τη δύσκολη ερώτηση.
Σε ποιον απευθυνόσουν όταν έγραφες;
Σε κανέναν. Στον εαυτό μου.
Κι εγώ το ίδιο.
Εγώ γράφω όταν θέλω να είμαι ειλικρινής για τα συναισθήματά μου.
Μερικές φορές, είναι ο μόνος τρόπος να μάθω τι αισθάνομαι.
Πρέπει να γράψω για να δω τι ακριβώς θα γράψω.
Δεν ξέρω αν καταλάβατε.
Όμως…
θεωρώ ότι είναι πολύ πιο εύκολο να γράψεις την αλήθεια από το να την ξεστομίσεις.
Κανείς δεν μπορεί να σου στερήσει το γράψιμο.
Κανείς δεν μπορεί να σου πει ότι κάνεις λάθος, ότι γράφεις λάθος λέξεις.
Γιατί δεν είναι λάθος.
Και εσύ και οι λέξεις έχετε δίκιο.
Γιατί είναι δικές σου.
Όλες έχουμε τετράδια και στιλό.
Θα τα διαβάσουμε δυνατά;
Αν θέλετε, ναι, αλλά δεν χρειάζεται αν δεν θέλετε.
Έφερα μερικές οδηγίες συγγραφής
που μου έδωσε ένας καθηγητής μέσω ίντερνετ,
ο οποίος έχει δικαίωμα να διδάσκει.
Περιγράψτε μια μέρα της ζωής σας που ήσασταν πραγματικά ευτυχισμένοι.
Μπορεί να είναι αληθινή ημέρα, που συνέβη πραγματικά,
ή φανταστική ημέρα, που θα θέλατε να συμβεί.
Βάζω δέκα λεπτά…
στο χρονόμετρο.
Μην πιεστείτε, γράφουμε μόνο για να γράψουμε.
Ήσουν φοβερή!
-Να ρωτήσω κάτι; Έχεις χρόνο; -Φυσικά.
Μάλλον ξέρω ήδη την απάντηση,
αλλά δεν επιτρέπεται να φέρνουμε επισκέπτες στον ξενώνα, έτσι;
Όχι. Λυπάμαι, μικρή.
Στον ξενώνα φιλοξενούμε μεμονωμένα θύματα και τα παιδιά τους.
-Το φαντάστηκα. -Γιατί;
Μόλις ανακάλυψα ότι η μαμά μου κοιμάται σε αυτοκίνητο.
Λυπάμαι που το ακούω.
-Ευχαριστώ. -Είναι θύμα ενδοοικογενειακής βίας;
Είναι χρόνιο θύμα ενδοοικογενειακής βίας, αλλά είναι και σε απόλυτη άρνηση,
έχει παραισθήσεις και δεν παίρνει αγωγή.
Είναι άνω των 55;
Υπάρχει ένα πρόγραμμα με το οποίο άστεγοι μπαίνουν σε ξενώνες ηλικιωμένων.
Αλλά πρέπει να κάνει αίτηση.
Ναι…
Απεχθάνεται όλες τις κρατικές υπηρεσίες
και το 'χει σκάσει από ψυχιατρική πτέρυγα, οπότε δεν υπάρχει περίπτωση.
Ευχαριστώ.
Υπάρχει κάποιος άλλος να προσέχει τη μαμά σου;
Όχι, εγώ την προσέχω απ' τα έξι μου.
Τι θα γινόταν αν δεν το έκανες;
Θα κάνω κάτι θεαματικό μόλις μπω.
Έρχονται πολύ δυνατά. Καλή ιδέα, ναι.
Γαμώτο.
-Γεια σου, μαμά. -Γεια σου, Άλεξ.
Καλά σε είδα. Γύριζα από ένα σπίτι και είδα το αυτοκίνητό σου.
Δεν γίνεται να μην το δεις.
-Τι κάνεις εδώ πέρα; -Κοίτα τη μεγαλειοτάτη.
Ήρθε η άνοιξη!
Το ηλιοβασίλεμα θα είναι ονειρικό
κι εγώ θα το δω λεπτό προς λεπτό.
Μου φάνηκε ότι μιλούσες στα πουλιά.
Όχι, αγάπη μου.
Κατέβασα μια εφαρμογή υπαγόρευσης στο κινητό μου.
Γιατί θα δώσω διάλεξη για τη νεολιθική ιδέα
του ηλιακού σκάφους στην κολεκτίβα.
Θα την έγραφα, αλλά δεν μπορώ,
γιατί το χέρι μου με πεθαίνει.
Πού είναι ο γύψος σου, μαμά;
Πού πήγε ο γύψος σου;
Τον είχες στον καρπό σου, πού πήγε;
Μου προκαλούσε τρομερή φαγούρα και μου τον έκοψε ο Μάικα.
Ήταν περίεργα αισθησιακό.
Σοβαρά μιλάς τώρα; Έπρεπε να φοράς τον γύψο για άλλες έξι εβδομάδες.
-Δεν πειράζει. -Όχι, πειράζει.
Έχεις κομμένο τένοντα, ο οποίος δεν θα επανέλθει ποτέ.
Αν είναι να μου χαλάσεις το ηλιοβασίλεμα, καλύτερα πήγαινε.
Χάρηκα που σε συνάντησα.
Ξέρω ότι ζεις σε καταπληκτικές συνθήκες στο λοφτ,
μαζί με την κολεκτίβα…
αλλά σου είπα ότι φεύγω για Μοντάνα.
Θέλεις να έρθεις μαζί μου;
Έχω δωμάτιο στην εστία.
Θα περνάς χρόνο με τη Μάντι,
θα πηγαίνεις βόλτες και θα ζωγραφίζεις όλη μέρα.
Θα δεις τη Μάντι που θα πάει νηπιαγωγείο.
Μωρό μου, δεν μου ταιριάζει αυτό.
Γιατί;
Γιατί δεν είμαι βαρετή.
Έχω μια σπουδαία ζωή.
Δεν γίνεται να σε ακολουθώ όπου πας.
Μιλάω σοβαρά, μαμά. Σε προσκαλώ.
Η ψυχή μου είναι εδώ, γλυκιά μου.
Η μάνα μου είναι θαμμένη εδώ, η μάνα της είναι θαμμένη εδώ.
Οι γυναίκες των Λάνγκλεϊ είναι εδώ.
Κι εγώ Λάνγκλεϊ είμαι, αλλά θα φύγω.
Το ξέρω, και σου ταιριάζει.
Αλλά…
εγώ δεν μπορώ να φύγω.
Καλά.
Θέλω να κλείσεις κάποια ραντεβού πριν φύγω.
-Όπως στον ορθοπεδικό. -Δύσκολο.
Θα σου κλείσω ραντεβού για αύριο, εντάξει;
Και θα τα πούμε εκεί. Πες μου ότι με άκουσες.
Δεν θέλω ν' ανησυχώ για σένα όσο θα λείπω.
Κοίτα τα σύννεφα! Σαν μαλλί της γριάς!
Ξεκινάμε από δω και μετά θα περάσουμε κάτι βουνά.
Θα πάμε στο Σποκέιν, που είναι πολύ μεγάλη πόλη.
Και μετά θα περάσουμε κι άλλα βουνά.
Και μετά κι άλλα βουνά.
Μέχρι να φτάσουμε στη Μιζούλα.
Εδώ.
Μιζούλα.
Θα μας πάρει τόσες ώρες.
Δύο, τρεις, τέσσερις, πέντε, έξι, επτά, οκτώ, εννέα.
Εννέα ώρες.
-Θα βάλουμε το "Σουπ". -Ακριβώς.
45 ΔΟΛΑΡΙΑ
Όχι!
90 ΔΟΛΑΡΙΑ
135 ΔΟΛΑΡΙΑ
Γεια σας. Θα ήθελα να παραγγείλω τις Σημειώσεις Λογοτεχνίας.
135 ΔΟΛΑΡΙΑ
-128,30 ΔΟΛ.
Για βιβλία;
Έχετε μεταχειρισμένα αντίτυπα;
13,50 ΔΟΛΑΡΙΑ
Ωραία, μπορείτε να μου βάλετε ένα στην άκρη;
Μπορώ να περάσω την Τρίτη.
Ευχαριστώ.
ΕΙΣΕΡΧΟΜΕΝΗ ΚΛΗΣΗ ΑΠΟ ΤΑΡΑ
-Έλα, Τάρα. -Έλα.
Μια σύντομη ενημέρωση.
Μόλις βγήκα από τη γραμματεία.
Όχι, όλα καλά.
Δεν υπέγραψε την ειδοποίηση μετεγκατάστασης, το ξέραμε,
αλλά κίνησα διαδικασίες για επείγουσα εντολή μονομερούς κηδεμονίας.
Την κατέθεσα, και του έριξα και μια προσωρινή εντολή μη επικοινωνίας.
Θα το πάρει το μήνυμα.
-Άρα δεν μπορεί να με πλησιάσει; -Ακριβώς.
Ο σερίφης θα του κοινοποιήσει τα περιοριστικά μέτρα
και την επείγουσα εντολή, σήμερα το πρωί.
Ωραία.
-Τι γίνεται τώρα; -Περιμένουμε.
Άφησα μήνυμα στον δικηγόρο του Σον. Θα μάθουμε σύντομα.
Σ' ευχαριστώ πολύ.
Τίποτα. Γεια.
Μπράντι, νομίζω ότι είσαι η επόμενη.
Δεν ξέρω αν είναι αυτή η πιο ευτυχισμένη μέρα της ζωής μου,
αλλά αυτό είχα σκεφτεί τότε.
Τέλεια.
"Πήγαινα βόλτες με τον μπαμπά μου μικρή.
Πηγαίναμε Ιούνιο, πριν πιάσουν οι ζέστες για τα καλά.
Έπαιρνα εκείνες τις πορτοκαλί γρανίτες από το μίνι-μάρκετ.
Αυτές που έβαζες όλη σου τη δύναμη για να βγουν.
Περπατούσαμε δίπλα στη θάλασσα και κοιτούσαμε τον αστερισμό της Παρθένου,
μια και τα γενέθλιά μου είναι τέσσερις μέρες πριν.
Ο μπαμπάς έδειχνε στον ουρανό και μου 'λεγε
ότι εκείνος είναι η Μεγάλη Άρκτος κι εγώ η Μικρή Άρκτος.
Σταματήσαμε να πηγαίνουμε βόλτες όταν αρρώστησε ο μπαμπάς.
Αλλά ξαναπήγα πρόσφατα με τον γιο μου.
Του πήρα κι εκείνου πορτοκαλί γρανίτα.
Τώρα βγαίνουν πιο εύκολα.
Κοίταξα τον νυχτερινό ουρανό και ήταν εκεί.
Σαν να μην είχε περάσει ούτε μία μέρα.
Η Μεγάλη και η Μικρή Άρκτος".
Αυτό ήταν.
Φυσικά, θέλουμε ό,τι γράφουμε να έχει θετική χροιά,
αλλά θα ήθελα να συζητήσουμε κάποιες εικόνες
που θα μας μείνουν από την ιστορία της Μπράντι.
"Πριν πιάσουν οι ζέστες για τα καλά".
"Τώρα βγαίνουν πιο εύκολα".
"Δεν είχε περάσει ούτε μία μέρα".
"Η Μεγάλη κι η Μικρή Άρκτος".
Θέλει να διαβάσει κάποια άλλη;
ΚΛΗΣΗ ΜΑΜΑ
Αφήστε μήνυμα μετά τον ήχο.
ΑΛΕΞ ΕΙΜΑΙ ΣΤΗ ΓΙΑΤΡΟ. ΠΟΥ ΕΙΣΑΙ;
ΑΛΕΞ ΕΧΕΙΣ ΑΡΓΗΣΕΙ 15 ΛΕΠΤΑ!
ΕΙΣΑΙ ΕΚΕΙ;
Μαμά.
Μαμά!
Γεια σου, γλυκιά μου.
Άσ' τα αυτά, πάμε στη γιατρό.
-Σε ποια γιατρό; -Αυτή την οποία έστησες.
Θα σε δει στις τέσσερις. Αλλά πρέπει να φύγουμε τώρα.
Είναι Πέμπτη. Δεν είπα ότι θα έρθω.
Έχουμε πάγκο Τρίτη, Πέμπτη, Σάββατο.
Δεν θα παρατήσω τον Μάικα.
-Έλα να γνωρίσεις την κόρη μου. -Γνωριστήκαμε τις προάλλες.
Μαμά, σε παρακαλώ. Πάμε;
Γιατί είσαι γεμάτη χρυσόσκονη; Σε πάρτι πήγες;
-Καθάρισα παιδικό δωμάτιο. -Τι είναι η χρυσόσκονη;
-Οι ψείρες των Καλλιτεχνικών. -Μου έδωσες τον λόγο σου.
-Αφήνεις χρυσόσκονη όπου πας. -Θα ωριμάσεις; Φεύγουμε.
Εσύ έχεις χρυσόσκονη.
Μπες στο αυτοκίνητό μου τώρα να πάμε στη γιατρό.
Δεν είσαι το αφεντικό μου, εντάξει;
Το δικό μου χέρι πονάει.
Αν θέλω, παίρνω κανναβέλαιο ή πάω στο γιατρό ή το κόβω.
Επειδή εσύ μετακομίζεις και βιάζεσαι,
δεν βιάζομαι κι εγώ. Είμαι μια χαρά.
Ανησύχησε για κάποιον άλλον, σε παρακαλώ.
-Μωρό μου. -Συγγνώμη, αγάπη μου.
Δουλεύω. Έχω μια δουλειά εδώ πέρα.
Γεια σας.
Καλά, τι υπέροχο χαμόγελο είναι αυτό;
ΕΙΣΕΡΧΟΜΕΝΗ ΤΑΡΑ
-Τάρα; -Αλλαγή σχεδίων.
Μπορείς να τα πούμε δίπλα στο γραφείο, στο Whitby;
Όλα καλά;
Μίλησα με τον δικηγόρο του Σον.
Θα απορριφθεί η εντολή επείγουσας μονομερούς κηδεμονίας
λόγω έλλειψης στοιχείων κακοποίησης.
Ο Σον αρνείται να αναθεωρηθεί το πλάνο της κηδεμονίας
και να παραιτηθεί των δικαιωμάτων του.
Μάλιστα.
Ευχαριστώ.
Συγγνώμη, και τι σημαίνει αυτό;
Ισχυρίζεται ότι λες ψέματα για την κακοποίηση.
Ορίστηκε ακρόαση σε 14 ημέρες,
για να διαπιστωθεί αν λες αλήθεια και να οριστεί κηδεμονία.
Ή τα κερδίζεις ή τα χάνεις όλα.
Αν χάσεις, δεν μπορείς να πας τη Μάντι πουθενά.
Ποτέ;
Η Ουάσινγκτον δυσκολεύει πολύ τα θύματα βίας.
Ειδικά σε περιπτώσεις ψυχολογικής…
Ξέρω. Έχω χάσει ξανά, επειδή δεν είχα μελανιές.
Δεν θα χάσεις.
Έχουμε 14 μέρες να στοιχειοθετήσουμε την υπόθεση.
Κάποιος θα τον έχει δει να σου ασκεί ψυχολογική βία.
Δεν έχω 14 μέρες. Φεύγω για Μοντάνα τη Δευτέρα.
Νομικά, δεν μπορείς να πας πουθενά με τη Μάντι.
Όχι πριν την ακρόαση.
Θα χάσω την εστία και τη θέση μου στη σχολή.
-Ναι. -Κι άλλο.
Πρέπει να φύγω απ' τον ξενώνα το σαββατοκύριακο.
Τι να κάνω; Δεν έχω εναλλακτική.
Θα το παλέψουμε.
Θα είσαι εκεί στο φθινοπωρινό εξάμηνο.
Μόλις πήρα φοιτητικό δάνειο 9.000 δολαρίων.
Δεν ξέρω αν καταλαβαίνεις τι θα πει αυτό.
Δεν είμαι πλούσια σαν εσένα. Πώς θα το πληρώσω;
Είναι και κάτι άλλο.
Ο Σον θέλει να βλέπει τη Μάντι.
Όχι. Υπάρχουν περιοριστικά μέτρα, οπότε, όχι.
Αυτά αφορούν εσένα, όχι τη Μάντι.
Το δικαστήριο ενέκρινε τετράωρη επίσκεψη.
Πότε;
Αύριο.
Θα διορίσουν κάποιον τρίτο, ουδέτερο επιβλέποντα,
εκτός αν έχεις κάποιον δικό σου.
-Παππού; Γιαγιά; -Αποκλείεται.
Δεν θα της το κάνω αυτό.
Αν δεν συμμορφωθείς, θα παραβιάσεις το πλάνο κηδεμονίας
κι αυτό δεν θα είναι καλό για την εικόνα σου στο δικαστήριο.
Άλεξ, λυπάμαι που συμβαίνει αυτό, αλλά…
δεν τελείωσαν όλα.
Είναι ένα μικρό εμπόδιο.
Εγώ είμαι.
Άλεξ, με τρόμαξες. Θεέ μου.
Με κοψοχόλιασες!
Τι δουλειά έχεις εδώ;
Θέλω τη βοήθειά σου.
Εσύ τι κάνεις εδώ;
Ήπια πολλές μαργαρίτες και σταμάτησα λίγο εδώ
να κοιμηθώ λίγο και να πάω σπίτι.
-Μαμά. -Ξέρω πώς φαίνεται.
Απλώς…
η κολεκτίβα κάνει φασαρία και έρχομαι εδώ…
να κοιμηθώ.
Ξέρω ότι κοιμάσαι εδώ, ότι είσαι όλη μέρα στο πάρκο μόνη
κι ότι δεν υπάρχει κολεκτίβα.
Βασικά…
ο όρος "κολεκτίβα" ίσως δεν είναι ο σωστός.
Εδώ μένουν πολύ καλοί άνθρωποι.
Αλήθεια.
Εκεί μένουν οι Φλόρες, στο βαν.
Ο Μπίλι κι η Άννα. Τους λατρεύω.
Προσέχουμε ο ένας τον άλλον και είναι σαν…
σαν να κοιμόμαστε όλοι μαζί ή σαν να είμαστε σε σινεμά ντράιβ-ιν.
Μόνο το ποπκόρν λείπει.
Γιατί δεν φροντίζεις τον εαυτό σου;
Τι εννοείς; Έχω και το ψυγειάκι μου εδώ.
Έχω και τις βιταμίνες μου.
Έχω μια πολύ ζεστή κουβέρτα και εξαιρετικό χόρτο.
-Καλά είμαι. -Άστεγη είσαι.
Κοιμάσαι στο αυτοκίνητο.
Θα σταματήσεις; Σε παρακαλώ!
Το αγαπώ το αυτοκίνητο!
Είναι η μπλε κολλητή μου!
-Είμαστε οικογένεια! -Είσαι άστεγη.
-Θα σταματήσεις; -Κοιμάσαι στο αυτοκίνητο.
Κοιμάμαι κάτω από τ' άστρα. Είμαι ανεξάρτητη!
Κι αυτό δεν γίνεται συνέχεια.
Μερικές φορές, μένω στον Μάικα.
Όταν λείπει η Αλέινα-Μέι.
-Ποια στον διάολο είναι η Αλέινα-Μέι; -Σου είπα. Η γυναίκα του.
Έχουν χωρίσει, αλλά αυτή μένει ακόμα εκεί, γιατί είναι σιχαμένη!
Η ουσία είναι, γλυκιά μου…
ότι μ' αρέσει να ζω σαν τσιγγάνα, να είμαι εν κινήσει.
Ξέρεις τώρα πώς είμαι.
Δεν μπορώ να σου πληρώνω μοτέλ ούτε να σε βάλω στον ξενώνα.
Δεν ξέρω τι να κάνω.
Δεν είμαι εγώ το πρόβλημά σου, Αλεξάντρα.
-Εσύ είσαι. -Δεν είμαι.
-Είμαι η μητέρα σου. -Όχι!
Είμαι!
Είπες ότι ήθελες τη βοήθειά μου.
Τη θέλω.
Πώς μπορώ να βοηθήσω, κυρία μου;
Θα είσαι εκεί αύριο όταν έρθει ο Σον να δει τη Μάντι;
Δικαιούται επίσκεψη και πρέπει να είναι ένας τρίτος εκεί.
Μπορείς να το κάνεις;
Ναι, μπορώ.
-Τι ώρα πρέπει να είμαι εκεί; -Στις 12:30.
Μην ανησυχείς.
Θα τη φροντίσω την κόρη σου.
-Και θα πας στη γιατρό. -Πάνω απ' το πτώμα μου.
Θα πας! Τίποτα δεν πάει καλά.
Όλα πάνε σκατά και θέλω να φερθείς ως ενήλικη.
Το χέρι σου είναι χάλια. Θα πας!
Θα πάρω και γλειφιτζούρι;
Χριστός και Παναγία!
Γιατί μυρίζει έτσι το αυτοκίνητό σου;
-Σαν καμένα σκατά μυρίζει. -Πήγες στη γιατρό.
Ναι, κοίτα. Ακόμα δουλεύει το δάχτυλό μου.
Γεια σου, μικρό μου.
Είσαι έτοιμη να παίξεις μ' εμένα και τον μπαμπά;
Θα περάσουμε τέλεια!
Έχω βάλει φαγητό και μια αλλαξιά ρούχα. Έχει φάει μεσημεριανό.
Το 'χουμε! Γεια σου, κολοκυθάκι μου!
Ξέρω.
Πρέπει να περιμένω εδώ.
Μάντι, θα 'σαι με τον μπαμπά για τέσσερις ώρες.
Ευχαριστώ για τους μπάτσους!
Τι ευγενικό!
Μετά…
θα πάμε να πάρουμε παγωτό. Τι λες;
Θες να πάρουμε παγωτό; Ωραία.
Σ' αγαπώ πολύ.
-Ευχαριστώ, μαμά. -Θα περάσουμε ωραία.
Έλα, τρελόπαιδο! Θα δεις τον μπαμπάκα σου!
Ναι!
Σόνι, έλα να δεις την κορούλα σου!
Γεια σου, Σόνι!
-Είναι βαριά. -Μεγάλωσες!
Μεγάλωσε πολύ!
Κάναμε κούνια και πάει πολύ ψηλά!
Τρελόπαιδο!
Σ' ευχαριστώ που ήρθες.
Τίποτα.
Φοβόμουν ότι άνοιξε η γη και σε κατάπιε.
Καλά φαίνεσαι.
Καλά είμαι.
Ωραία. Πού είναι η Μάντι;
Νόμιζα ότι θα την έβλεπα σήμερα.
Μένει μαζί μου στον ξενώνα για κακοποιημένες γυναίκες.
Έχουν παιδικό σταθμό για τα θύματα.
Μάλιστα.
Έχεις παραγγείλει;
Είναι η δεύτερη φορά φέτος που πάω στον ξενώνα για κακοποιημένες γυναίκες.
Είναι η δεύτερη φορά που με στέλνει ο Σον εκεί.
Ακούς τι ακριβώς σου λέω;
Ναι, ακούω.
Και;
Μακάρι να μου είχες μιλήσει.
Πριν πας την εγγονή μου σ' ένα τέτοιο μέρος.
Έχετε σπίτι να μείνετε.
Θα σε βοηθούσα, το ξέρεις αυτό.
Θα έκανα τα πάντα.
Αλλά εσύ με ανησυχείς.
Ανησυχείς και τον Σον.
Μέχρι και στον σταθμό των φέρι σας έψαξα, Άλεξ.
Ωραία.
Βοήθησέ με τώρα.
Γιατί χρειάζομαι τη βοήθειά σου.
Εντάξει.
Ζήτησα την πλήρη κηδεμονία της Μάντι
για να την πάρω στη Μιζούλα.
Και ο Σον δεν δέχεται.
Ναι, το ξέρω.
Μου το είπε ο Σον.
Πάντως…
ο Σον δεν είναι και πολύ καλά.
Δεν με νοιάζει πώς είναι.
Η δικηγόρος μου θέλει να αποδείξει ότι ο Σον μου ασκούσε ψυχολογική βία.
Και πρέπει να καταθέσουν άνθρωποι που το έχουν δει να γίνεται.
Μπαμπά…
θα καταθέσεις ότι έχεις δει τον Σον να μου ασκεί ψυχολογική βία;
-Πού το είδα αυτό; -Στο τροχόσπιτο.
-Δεν είδα κάτι τέτοιο. -Αφού ήσουν εκεί.
-Δεν είδα κάτι τέτοιο, Άλεξ. -Καθόσουν άπραγος.
Αν είδα κάτι, αυτό ήταν ένα νέο ζευγάρι
να περνάει μια δύσκολη στιγμή.
Ο Σον παλεύει να απεξαρτηθεί απ' το ποτό
και χρειάζεται κατανόηση.
Τον εγκαταλείπεις πολύ λάθος στιγμή.
Δεν αναλαμβάνω πια την ευθύνη για τον Σον.
Θα κάνω ό,τι είναι καλύτερο για μένα και τη Μάντι.
Είναι αλκοολικός.
Εντάξει; Έχει…
Έχει μια αρρώστια που τον μετατρέπει σε τέρας.
Το ποτό είναι ο εχθρός, όχι εκείνος.
Το ποτό χτύπησε τη μαμά, δηλαδή;
-Καλά. -Μη φεύγεις!
Σοβαρά τώρα; Όχι!
Τι θέλεις να πω;
Θέλω να πεις "ναι".
Να πεις, "Ναι, χτύπησα τη μαμά. Συγγνώμη".
Δεν το θυμάμαι.
Δεν ήσουν ποτέ δίπλα μου, ούτε μία φορά στη ζωή μου.
Σου ζητάω να το κάνεις τώρα.
Πάντα είμαι δίπλα σ' εσένα και τη Μάντι.
Απλώς…
Τότε κάν' το για μένα.
Υπερασπίσου με. Βοήθησέ με να προστατεύσω τη Μάντι.
Γράψε μια επιστολή.
Δεν μπορώ να το κάνω.
Τότε δεν έχουμε να πούμε κάτι άλλο.
Μπορείς να…
"Η πιο ευτυχισμένη μέρα της ζωής μου ήταν όταν με άγγιξε η κόρη μου πρώτη φορά.
Σαν χθες το θυμάμαι.
Ήταν εννέα εβδομάδων.
Δεν ήξερε ότι ζούσα μια κόλαση,
ότι ο πατέρας της με τρομοκρατούσε μέρα και νύχτα.
Για εκείνη, ήμουν η κυρία με το ωραίο, ζεστό γάλα.
Αλλά, ένα πρωί, όταν ήταν εννέα εβδομάδων,
κοιμόμασταν στο πάτωμα κι εγώ ξύπνησα
επειδή κάποιος με άγγιζε.
Και ήταν εκείνη.
Το μικροσκοπικό χεράκι της κρατιόταν στο μπράτσο μου.
Με κοιτούσε
και μου εξέφραζε την άνευ όρων αγάπη της.
Αυτό το βλέμμα εμπιστοσύνης…
Με κοίταζε και με αγαπούσε.
Ήταν η πιο ευτυχισμένη μέρα της ζωής μου.
Επειδή μπορούσα να είμαι αυτό για έναν άνθρωπο".
Ευχαριστούμε, Ντενίς.
Για πείτε, ποιες εικόνες ξεχωρίσατε;
"Άνευ όρων αγάπη".
"Η κυρία με το ωραίο, ζεστό γάλα".
"Με τρομοκρατούσε μέρα και νύχτα".
"Μικροσκοπικό χεράκι".
Θέλει καμιά άλλη να διαβάσει;
Τρίνα.
Το δικό μου είναι για μια έξοδο με φίλες, είναι άκυρο;
Όχι!
Εγώ δεν έγραψα για τα παιδιά μου όπως εσείς.
Είναι η μέρα σου. Γράφεις για ό,τι θέλεις.
Εντάξει.
"Ήμουν στο μπαρ με το γνωστό καμένο παρεάκι.
Τη Λιβ, την Αμάντα και την Νταβίνα.
Πίναμε, γιατί κάτι γιορτάζαμε.
Δεν θυμάμαι τι.
Το παραδέχομαι, δεν ήμουν κι άσχημη εκείνο το βράδυ.
Ξαφνικά, ήρθε από πίσω μου ένας απίστευτα σέξι τύπος".
Με συγχωρείτε, έρχομαι σε λίγο.
-Συνέχισε. Ευχαριστώ. -Εντάξει.
"Τον έλεγαν Νιλ. Ήταν πολύ καλοντυμένος…"
Ήρεμα.
Είσαι καλά; Τι συμβαίνει;
Απλώς ταράχτηκε λίγο, δεν είναι τίποτα.
Είχε ένα ξέσπασμα και δεν μπόρεσε να συνέλθει.
Σωστά, κολοκυθάκι μου;
Ήθελε τη μανούλα της.
Άλεξ, μας έφερε ο Σόνι και θέλει να σου μιλήσει.
Έχω μάθημα τώρα.
Γλυκιά μου, πήγαινε να του μιλήσεις.
Δεν πήγε και πολύ καλά.
Τι έγινε;
Όταν της είπα να κατεβεί από την κούνια, είχε ένα ξέσπασμα. Ούρλιαζε.
-Δεν θέλει να κατεβαίνει απ' την κούνια. -Το ξέρω, αλλά τα 'χασα κι εγώ.
Έχασα την ψυχραιμία μου και της φώναξα.
Έχω να πιω 24 ώρες.
Ήθελα να 'μαι νηφάλιος για τη Μάντι.
Είμαι ευέξαπτος.
Με τραβάει το δέρμα μου.
Δεν μπορώ τον ήλιο.
Είμαι εκτός ελέγχου.
Έσπρωχνα τη Μάντι στην κούνια και έλεγε "Πιο ψηλά, μπαμπά!"
Και ήταν ωραία.
Γελούσε.
Ακόμα και τότε, εγώ σκεφτόμουν το ποτό.
Ήθελα να βρω ανακούφιση.
Και τότε είχε το ξέσπασμα. Ήξερα ότι, αν δεν ήταν εκεί η Πόλα,
θα είχα βρει ποτό, ακόμα και με τη Μάντι.
Όπως έκανε η μάνα μου.
Δεν θέλω να το κάνω αυτό στη Μάντι.
Θα υπογράψω να πάρεις την πλήρη κηδεμονία.
Μόλις πήρα τον δικηγόρο μου.
Συγγνώμη που είμαι τόσο μαλάκας.
Κάνεις το σωστό για εκείνη.
Έλα όποτε θες να πάρεις τα πράγματά της. Θα τα πακετάρω.
Σ' ευχαριστώ.
Έχω παραισθήσεις ή λαμπυρίζεις;
Λαμπυρίζω.
ΤΑΡΑ ΠΗΡΕ Ο ΔΙΚΗΓΟΡΟΣ ΤΟΥ! ΠΑΡΕ ΜΕ!
ΤΑΡΑ ΦΥΓΑΜΕ ΓΙΑ ΜΟΝΤΑΝΑ!
Ωραία. Σ' ευχαριστούμε.
Πολύ ωραία ιστορία.
"Στον διάολο ο νόμος του Μέρφι!" Ωραία ατάκα.
"Τον βάρεσα σαν μποξέρ". Αυτό ξεχώρισα εγώ.
"Το σπασμένο πορτατίφ".
Μαύρο, όχι μπλε.
Εμένα μου άρεσε όλη η ιστορία.
Γράφεις συγκλονιστικά, Ίντιθ.
-Έστερ. -Ναι.
Εγώ δεν είμαι η επόμενη;
Μαμά, εσύ δεν έχεις γράψει.
Θα το διηγηθώ.
Είμαι φοβερή αφηγήτρια.
Μητέρα.
Καλά, εντάξει.
-Θα με περιμένεις έξω; Τελειώνω. -Εντάξει.
-Γεια σας, κορίτσια. -Γεια.
-Έφυγα! -Να έρχεσαι όποτε θες, Πόλα.
Σας ευχαριστώ πολύ!
Ναι!
Δεν το πιστεύω.
Στην ελευθερία σου.
Χάλια φαινόταν ο Σόνι.
Κι ο μπαμπάς σου έτσι έτρεμε.
Ποια ήταν η πιο ευτυχισμένη μέρα σου;
Τι πράγμα;
Αυτό που κάναμε στην ομάδα.
Θυμάσαι καμιά μέρα που να ένιωθες ευτυχισμένη;
Ασυζητητί το πρώτο μας πρωί στην Αλάσκα.
Φτάσαμε στο Άνκορατζ μέσα στη νύχτα,
κι εσύ είχες ξεπαγιάσει γιατί είχα ξεχάσει το μπουφάν σου.
Φύγαμε πανικόβλητες απ' το σπίτι του μπαμπά.
Μας είχα κλείσει ένα σπιτάκι που δεν είχε καθόλου έπιπλα.
Έτσι…
έβγαλα όλα τα ρούχα από τη βαλίτσα,
τα πέταξα στο πάτωμα κι έφτιαξα κρεβάτι.
Και κοιμηθήκαμε εκεί, κουλουριασμένες.
Το επόμενο πρωί, όσο κοιμόσουν,
εγώ βγήκα αθόρυβα έξω
και βούτηξα στο χιόνι.
Ξάπλωσα εκεί
κι έφτιαξα έναν άγγελο από χιόνι.
Γιατί εκεί κανείς δεν θα μου έλεγε ότι είμαι τρελή,
ούτε θα με πλάκωνε στο ξύλο.
Ήμασταν μόνο εγώ…
ο ήλιος και το χιόνι.
Σε λιγότερο από χρόνο, γυρίσαμε εδώ
κι εγώ δεν είχα φράγκο.
Αυτό το ταξίδι ήταν μια βλακεία.
Δεν ήταν.
Δεν ήταν βλακεία.
Με πήρες μακριά απ' τον μπαμπά και δεν γύρισες ποτέ σ' αυτόν.
Για πες.
Ισχύει η πρόσκληση για Μοντάνα;
Θες να έρθεις;
Ναι.
Ναι, γιατί όχι;
Θα βρω να κάνω καμιά τοιχογραφία
και θα βρω κανέναν βουνίσιο.
Κι η Μάντι με χρειάζεται.
Είναι καλλιτέχνιδα σαν εμένα.
Θα 'σαι έτοιμη τη Δευτέρα;
Είμαι έτοιμη.
Έχω φτιάξει βαλίτσες!
Αυτό είναι το καλό όταν μένεις στο αυτοκίνητο.
Δεν ξέρω αν θα φτάσει στη Μοντάνα.
Ίσως το πουλήσω για ανταλλακτικά.
Να έρθω με το δικό σου;
Ναι.
-Ναι; -Ναι.
-Αλήθεια; -Φυσικά.
Δεν το πιστεύω! Ναι;
Μάντι!
Μάντι, μάντεψε!
Θα πάμε ταξίδι!
Θέλεις να πας ταξίδι με τη γιαγιά;
Θα πάμε ταξίδι!
Δεν το πιστεύω! Θα πάμε ταξίδι!
-Τα μάζεψες όλα; -Ναι.
Να έρχεσαι να τη βλέπεις όποτε θες.
Ναι. Θα απεξαρτηθώ.
Και θα έρχομαι να τη βλέπω συνέχεια.
Θα μου λείψει πολύ.
Καλή τύχη, Αλάσκα.
-Κράτα τα μαύρα. -Ναι.
Και τα μαύρα είναι ωραία.
Έλα, Μάντι.
Από δω.
Εντάξει, αγάπη μου.
Έρχομαι αμέσως.
Δεν ήξερα ότι θα ερχόσουν. Πέρασε.
Δεν μπορώ, έχω τη Μάντι.
Ήρθα να σε αποχαιρετήσω.
Ήθελα να σου δώσω κι αυτό.
Δεν ξέρω αν το έκλεψα, δεν ξέρω τι έγινε, αλλά το είχα.
Σε είχα δει να το φοράς. Στις Ευχαριστίες.
Συγγνώμη.
Λογικό είναι να θέλεις να φοράς κασμίρ.
-Επόμενη στάση, Μοντάνα; -Θα πάω…
να πάρω τη μαμά μου από το Πορτ Γουίνσλου και θα φύγουμε.
-Σ' ευχαριστώ που ήσουν τόσο καλή φίλη. -Κι εγώ.
-Κράτα το πουλόβερ. -Όχι, μια μέρα θα πάρω δικό μου.
Έκανε 1.400 δολάρια.
Θα το κρατήσω.
Μητέρα;
Καλώς τη!
Φαντάζομαι πόσο χαρούμενη είσαι.
-Είπες ότι θα πουλούσες το αυτοκίνητο. -Θα το πουλούσα.
Θα το πουλήσω, αλλά, μωρό μου,
έχω ένα φοβερό νέο.
Τι;
Ο Μάικα έδιωξε την Αλέινα-Μέι.
Την πέταξε στον δρόμο τη σκύλα για χάρη μου.
Και, χθες βράδυ, κοιμήθηκα στο κρεβάτι του, στην αγκαλιά του.
Και κάνουμε σεξ, κάνουμε…
Δεν καταλαβαίνεις. Τελείως άλλο επίπεδο.
Ακόμα και για μένα.
Δεν θα έρθεις;
Αγάπη μου, όχι τώρα.
Δεν μπορώ ν' αφήσω τον Μάικα τώρα.
Αυτό που συμβαίνει ανάμεσά μας
είναι πάρα πολύ δυνατό.
Είναι πολύ…
Δεν μπορώ να σε περιμένω.
Όχι, βέβαια. Φυσικά δεν θα με περιμένεις.
Τώρα είναι η ευκαιρία σου.
Πήγαινε, κούκλα μου. Στείλε μου τη διεύθυνση
και έρχομαι κι εγώ.
Θα σ' ακολουθήσω, εντάξει;
-Δεν θέλω να σ' αφήσω εδώ. -Το ξέρω.
Κοίτα πώς έρχονται τα πράγματα.
Μόλις είπα στον Μάικα ότι φεύγω,
συνειδητοποίησε τι νιώθει για μένα.
Μωρό μου, ήταν μαγικό.
Και μίλησε για μένα στην Αλέινα-Μέι.
Θέλω…
να χαίρεσαι για μένα.
Θα φύγω χωρίς εσένα.
Ναι, ασφαλώς θα φύγεις.
Αγάπη μου, είναι η δική σου περιπέτεια, όχι η δική μου.
Θα είσαι εντάξει;
-Αφού το ξέρεις ότι μ' αγαπάς. -Σ' αγαπώ.
-Το ξέρω. Κάνε μου μια μεγάλη αγκαλιά. -Εντάξει.
Θεέ μου.
Αγάπη μου.
-Σ' αγαπώ, μαμά. -Το ξέρω, μωρό μου.
ΜΙΖΟΥΛΑ 900 ΧΙΛΙΟΜΕΤΡΑ
Να χτυπήσουμε τα δάχτυλά μας για όλες μας;
Σας ευχαριστώ που ήσασταν εδώ.
Ήταν τιμή για μένα.
Σας ευχαριστώ.
Εμείς ευχαριστούμε, Άλεξ.
Εσύ δεν μας έχεις πει για την πιο ευτυχισμένη μέρα σου.
"Η πιο ευτυχισμένη μέρα μου δεν έχει έρθει.
Αλλά θα έρθει.
Εκείνη τη μέρα, θα μπω στο αυτοκίνητο
που μυρίζει χαλασμένο τόνο…
που θα το 'χω φορτώσει με όλα μου τα υπάρχοντα
και την υπέροχη κόρη μου.
Και θα φύγω μακριά απ' αυτήν την πόλη.
Θα οδηγήσω εννέα ώρες,
900 χιλιόμετρα ως τη Μιζούλα της Μοντάνα…
όπου θα μείνω τα επόμενα τέσσερα χρόνια
σπουδάζοντας για να γίνω συγγραφέας.
Ελπίζω να έρθουν πολλές ευτυχισμένες μέρες.
Ξέρω ότι θα περάσω δύσκολα.
Ποιος θα πίστευε πως μια ανύπαντρη μητέρα πάει να σπουδάσει;
Αλλά κανείς δεν ξέρει πώς έφτασα εδώ.
Καθάρισα 338 τουαλέτες,
δέχτηκα εφτά είδη κρατικής βοήθειας…
μετακόμισα εννέα φορές…
πέρασα ένα βράδυ στον σταθμό των φέρι…
και πέρασε ολόκληρος ο τρίτος χρόνος στη ζωή της κόρης μου.
Αλλά, όταν φτάσουμε στη Μιζούλα,
θα πάω τη Μάντι στο όρος Σέντινελ,
που έχει θέα όλη την πόλη, και θα της δείξω το σπίτι μας.
Της έχω πει για το τεράστιο Μ
που είναι στην κορυφή του βουνού.
Ότι ο δρόμος ως εκεί είναι μακρύς και δύσκολος.
Θα δυσκολευτούμε.
Αλλά θα φτάσουμε στην κορυφή.
Κι όταν φτάσουμε…
θα της πω ότι το Μ είναι για το "Μάντι".
Ότι αυτός ο νέος κόσμος είναι για εκείνη".
Αν εσείς ή γνωστό σας άτομο είναι θύμα ενδοοικογενειακής βίας
και χρειάζεται βοήθεια, μπείτε στο www.wnnatalkaboutit.com
Υποτιτλισμός: Ηλέκτρα Μιχαηλίδη